gerna selcni

lo gerna selcni cu sinxa lo terki'i be lo cusku bei la'e lo selsku be cy .i bau so'i bangu lo selbri cu vlacne fi lo nu jarco lo gerna selcni .i bau la .lojban. lo gerna selcni cu se jarco se pi'o lo cmavo be zo ui .i lo gerna selcni poi se jarco bau lo frica bangu cu ficysi'u lo satci smuni 

ni'o bau so'i bangu no'u mu'a lo xinjoiro'o bangu lo gerna selcni jo'u lo gerna selcabna jo'u lo gerna velpruce cu kansi'u lo ka ma kau tadji lo nu jarco ce'u 

 klesi 

 fatci selcni to zoi zoi realis zoi toi 
lo fatci selcni cu sinxa lo nu lo te cinmo cu ca'a fatci .i lo traji kampu ke fatci selcni cu ka xusra .i bau la .lojban. zo ju'a the man in the yellow hat lo ka xusra .i je ca lo nu no drata selcni cu se jarco cu ta'e jimpe lo du'u lo se cusku cu se xusra 

 nalfatci selcni to zoi zoi irrealis zoi toi 
lo nalfatci selcni cu sinxa lo nu lo te cinmo na te djuno lo du'u ca'a fatci .i bau la .lojban. zo .ai .e zo .au .e zo .a'o .e zo .ei .e zo .e'a .e zo .e'e .e zo .e'i .e zo .e'o .e zo .e'u sinxa lo nalfatci selcni 

.i zo .ai sinxa lo nu le cusku cu zukte fi lo te cinmo

.i zo .au sinxa lo nu le cusku cu djica lo nu lo te cinmo cu fasnu

.i zo .a'o sinxa lo nu le cusku cu pacna lo nu lo te cinmo cu fasnu

.i zo .ei sinxa lo nu le cusku cu jinvi lo du'u drani ja sarcu fa lo nu lo te cinmo cu fasnu

.i zo .e'a sinxa lo nu le cusku cu curmi lo nu le tersku cu zukte lo te cinmo

.i zo .e'e sinxa lo nu le cusku cu darsygau fi lo nu le tersku cu zukte lo te cinmo

.i zo .e'i sinxa lo nu le cusku cu minde fi lo nu le tersku cu zukte lo te cinmo

.i zo .e'o sinxa lo nu le cusku cu cpedu lo nu le tersku cu zukte lo te cinmo

.i zo .e'u sinxa lo nu le cusku cu stidi lo nu le tersku cu zukte lo te cinmo

Category:bauske